钦定古今图书集成/明伦汇编/氏族典/第619卷 > 《凌迪知万姓统谱》 > 术甲法心
## 钦定古今图书集成/明伦汇编/氏族典/第619卷 > 《凌迪知万姓统谱》 > 术甲法心

按《金史术甲法心传》：“法心，蓟州猛安人，官至北京副
留守。贞祐二年，为提控，与同知顺州军州事温迪罕
咬查刺俱守密云县。法心家属在蓟州，元兵得之，以
示法心曰：‘若速降当以付汝，否则杀之’。法心曰：‘吾事
本朝，受厚恩，战则速战，终不能降也。岂以家人死生
为计耶’？城破，死于阵。诏赠开府仪同三司、枢密副使封宿国公，命树碑，以时致祭。